b'\n_START_ARTICLE_\nCrazy\n_START_SECTION_\nIzbor predstavnika i pjesme\n_START_PARAGRAPH_\nDana 11. rujna 2017., Hrvatska radiotelevizija potvrdila je kako \xc4\x87e Republika Hrvatska sudjelovati u 63. izdanju Eurosonga u portugalskom Lisabonu. Navedeno je kako \xc4\x87e na\xc4\x8din biranja predstavnika biti poznat krajem 2017. godine. Dana, 20. rujna, 2017., objavljeno je kako je grad Opatija u pregovorima s HRT-om oko organiziranja manifestacije "Dani HRT-a" u \xc4\x8dijem je sklopu planiran povratak glazbenog natjecanja Dore. 5. sije\xc4\x8dnja 2018. potvr\xc4\x91eno je kako se defitinitvno odustalo od organizacije Dore i kako \xc4\x87e se predstavnik za Pjesmu Eurovizije 2018. birati internim putem. Dana 12. velja\xc4\x8de 2018., potvr\xc4\x91eno je kako \xc4\x87e Franka Bateli\xc4\x87 predstavljati Hrvatsku s pjesmom "Crazy" \xc4\x8diji su autori skladatelj Branimir Mihaljevi\xc4\x87 te sama Bateli\xc4\x87.\n_START_SECTION_\nEurosong 2018.\n_START_PARAGRAPH_\nDana 29. sije\xc4\x8dnja 2018. u zgradi Gradske skup\xc5\xa1tine u Lisabonu, odr\xc5\xbean je \xc5\xbedrijeb kojim je odlu\xc4\x8deno kako \xc4\x87e se Hrvatska natjecati u drugom dijelu prvog polufinala koji \xc4\x87e biti odr\xc5\xbean 8. svibnja 2018. godine.'